# Ratolí

Aquest mòdul us permet configurar el vostre punter. El punter pot ser un ratolí, una bola, un plafó o qualsevol altre peça de maquinari que faci una funció similar.

Està dividit en dues pestanyes: General i Avançat.

### General

Ordre del botó

- Si sou esquerrà, podríeu desitjar intercanviar les funcions dels botons esquerre i dret del punter escollint l'opció Esquerrà. Si el punter té més de dos botons, tan sols es veuran afectats els botons esquerre i dret. Per exemple, si disposeu d'un ratolí de tres botons, el botó central no es veurà afectat.

Inverteix la direcció de desplaçament

- Si es marca aquesta casella de selecció, la roda del ratolí (si n'hi ha cap) funcionarà en la direcció oposada (de manera que si desplaceu cap amunt, l'efecte serà l'invers i s'anirà cap avall). Això pot ser d'utilitat per a manejar configuracions poc usuals del servidor X.

En el &plasma; 5.13 trobareu la configuració per utilitzar clics dobles o simples per obrir fitxers i carpetes en el mòdul Espai de treball.

### Avançat

Acceleració de l'apuntador

- Aquesta opció us permet canviar la relació entre la distància que es mou el punter del ratolí per la pantalla i el moviment relatiu del mateix dispositiu físic (que pot ser un ratolí, una bola o qualsevol altre dispositiu de punter).

  Un valor alt per al multiplicador d'acceleració us permetrà grans moviments del cursor sobre la pantalla, fins i tot si realitzeu un petit moviment amb el dispositiu físic.

  Un multiplicador entre 1x i 3x funcionarà bé en molts sistemes. Amb un multiplicador per sobre de 3x el cursor podria ser difícil de controlar.

Llindar de l'apuntador

- El llindar és la distància mínima que el cursor s'haurà de moure en la pantalla abans que aparegui l'acceleració. Si el moviment està dintre del llindar, el cursor es mourà com si l'acceleració estigués configurada a 1x.

  D'aquesta manera, quan es facin petits moviments amb el dispositiu físic (&pex;, un ratolí), encara mantindreu un control fi del cursor a la pantalla, mentre que moviments més grans el mouran ràpidament a diferents àrees de la pantalla.

  Podeu configurar el valor del llindar entrant un valor al quadre d'edició o fent clic a les fletxes amunt/avall a la dreta del quadre.

  En general, com més alta és l'Acceleració de l'apuntador, més alt desitjareu configurar el valor Llindar de l'apuntador. Per exemple, un valor Llindar de l'apuntador de 4 píxels podria ser apropiat per a una Acceleració de l'apuntador de 2x, però 10 píxels podria ser un valor millor per a 3x.

Interval per al doble clic

- Aquest és el màxim interval de temps entre clics perquè es registri com a un doble clic. Si feu clic dues vegades i l'interval de temps entre els clics és més petit que aquest nombre, aquesta acció es reconeixerà com a un doble clic. Si l'interval de temps entre dos clics és més gran que aquest nombre, es reconeixerà com a dos clics separats.

Temps inici per a l'arrossegada i Distància inici per a l'arrossegada

- Si

  - feu clic amb el ratolí

  - per a arrossegar dintre del temps especificat en Temps inici per a l'arrossegada i

  - moveu una distància igual o més gran que el nombre (de píxels) especificat en Distància inici per a l'arrossegada

  l'element seleccionat serà arrossegat.

La roda del ratolí es desplaça

- Si disposeu d'un ratolí de roda, utilitzeu el botó de selecció de valors per a determinar quantes línies de text es desplaçarà amb un únic pas de la roda del ratolí.